సి.వి.నాగార్జున రెడ్డి

సి.వి.నాగార్జున రెడ్డి భారతదేశానికి  చెందిన న్యాయమూర్తి. ఆయన హైకోర్టు న్యాయమూర్తిగా పదవి విరమణ అనంతరం 2019, సెప్టెంబర్ 16న ఆంధ్రప్రదేశ్ రాష్ట్ర విద్యుత్ నియంత్రణ మండలి ఛైర్మన్‌(ఏపీఈఆర్‌సీ) ఛైర్మన్‌గా నియమితులయ్యాడు.

వృత్తిరంగం 
సి.వి.నాగార్జున రెడ్డి న్యాయవిద్య పూర్తి చేసి 1979లో న్యాయవాదిగా పేరు నమోదు చేసుకొని తన వృత్తి జీవితాన్ని ప్రారంభించాడు. ఆయన 1989 నుండి 1996 వరకు ఆంధ్రప్రదేశ్ ఎలక్ట్రిసిటీ బోర్డు స్టాండింగ్ కౌన్సిల్‌గా, తరువాత బార్ కౌన్సిల్ సభ్యునిగా, ఏపీ హైకోర్టు, ఓఎన్‌జీసీ తదితర సంస్థలకు స్టాండింగ్ కౌన్సిల్‌గా వివిధ హోదాల్లో పని చేశాడు. సి.వి.నాగార్జున రెడ్డి 2006 సెప్టెంబర్ 11న ఉమ్మడి ఆంధ్రప్రదేశ్ హైకోర్టులో అదనపు న్యాయమూర్తిగా నియమితులై, 2008లో శాశ్వత న్యాయమూర్తిగా పదోన్నతి అందుకొని 2018 డిసెంబర్ 4న న్యాయమూర్తిగా  పదవీ విరమణ చేశాడు. జస్టిస్‌ నాగార్జునరెడ్డి ఆంధ్రప్రదేశ్ రాష్ట్ర ఎలక్ట్రిసిటీ రెగ్యులేటరీ కమిషన్‌(ఏపీ ఈఆర్‌సీ) చైర్మన్‌గా నియమితులై, 2019 అక్టోబర్ 30న పదవి భాద్యతలు చేపట్టాడు.

మూలాలు 

న్యాయమూర్తులు
1956 జననాలు